b'\n_START_ARTICLE_\nLaurence Tureaud\n_START_SECTION_\nAnkstyvas gyvenimas\n_START_PARAGRAPH_\nLaurence Tureaud gim\xc4\x97 \xc4\x8cikagoje, Ilinojaus valstijoje, didel\xc4\x97je \xc5\xa1eimoje su jo keturiomis seserimis ir septyniais broliais, u\xc5\xbeaugo vieneriuose i\xc5\xa1 miesto nam\xc5\xb3 socialiai remtiniems \xc5\xbemon\xc4\x97ms. Mokykloje Laurence mok\xc4\x97si vidutini\xc5\xa1kai, laisvalaikiu \xc5\xbeaid\xc4\x97 futbol\xc4\x85, gr\xc5\xabm\xc4\x97si, ir studijavo karinius menus. Baig\xc4\x99s mokykl\xc4\x85 \xc4\x97m\xc4\x97 dirbti policininku JAV kariuomen\xc4\x97je, buvo pakviestas \xc5\xbeaisti futbolo klube Green Bay Packers. Po kariuomen\xc4\x97s darbo, Tureaud prad\xc4\x97jo dirbti apsauginiu klube, o dar v\xc4\x97liau Michael Jackson, Bruce Lee, Diana Ross, Joe Frazier, Leon Spinks ir Muhammad Ali asmens sargybiniu.\n_START_SECTION_\nDarbo televizijoje laikotarpis\n_START_PARAGRAPH_\n1980 m. Laurence Tureaud vaidinti Rocky III filme pakviet\xc4\x97 Sylvester Stallone, po filmo atsiradimo Tureaud tapo garsus aktorius ir jis gavo dar pasi\xc5\xablym\xc5\xb3 vaidinti filme Penitentiary II ir seriale A-Komanda._NEWLINE_Kompanija Ruby-Spears 1983 m. suk\xc5\xabr\xc4\x97 multiplikacin\xc4\xaf film\xc4\x85 Mr. T, kur\xc4\xaf \xc4\xafgarsino Laurence Tureaud._NEWLINE_1984 m. sukurtas pamokantis filmas Be Somebody\xe2\x80\xa6 or Be Somebody\'s Fool!, kuriame Tureaud vaikams ai\xc5\xa1kina apie kilm\xc4\x99, aprang\xc4\x85 ir elgsen\xc4\x85 vie\xc5\xa1umoje._NEWLINE_1988 m. Laurence vaidino T. and T. seriale ir u\xc5\xbesidirbo nema\xc5\xbeai pinig\xc5\xb3. Kilo gandai, kad jo u\xc5\xbedarbis buvo apie 80,000 doleri\xc5\xb3 per savait\xc4\x99._NEWLINE_V\xc4\x97liau Laurence Tureaud prad\xc4\x97jo reklamuoti World of Warcraft \xc5\xbeaidim\xc4\x85 ir dalyvavo Oregono valstijos loterijos laidoje.\n_START_SECTION_\nImtynininko darbo laikotarpis\n_START_PARAGRAPH_\n1985 m. Laurence Tureaud prad\xc4\x97jo dirbti imtynininku WWE federacijoje, kartu su Hulk Hogan jis grum\xc4\x97si WrestleMania ir WrestleMania 2 renginiuose._NEWLINE_1992 m. Tureaud tapo WWE imtyni\xc5\xb3 komentatoriumi._NEWLINE_2001 m. Laurence gr\xc4\xaf\xc5\xbeo \xc4\xaf imtynes, dalyvauti WWE Raw renginiuose.\n_START_SECTION_\nAlbumas\n_START_PARAGRAPH_\nLaurence Tureaud 1984 m. suk\xc5\xabr\xc4\x97 album\xc4\x85 Mr. T\'s Commandments, kuriame i\xc5\xa1liko ai\xc5\xa1kinimai vaikams i\xc5\xa1 Be Somebody\xe2\x80\xa6 or Be Somebody\'s Fool! filmo._NEWLINE_Dar 2005 m. Tureaud dalyvavo dainininko Busta Rhymes muzikiniame klipe.\n_START_SECTION_\nDabartinis gyvenimas\n_START_PARAGRAPH_\nDabar Laurence gyvena savo 20 akr\xc5\xb3 ran\xc4\x8doje Sherman Oaks rajone, Los And\xc5\xbeelo mieste, Kalifornijoje._NEWLINE_2005 m. Mr. T paaukojo nema\xc5\xbeai pinig\xc5\xb3 nukent\xc4\x97jusiems nuo uragano "Katrina".'